OpenLLM-France/wikimedia huggingface dataset:
# Berta Arizkun González

Berta Arizkun González (Burlata, Nafarroa Garaia, 1975eko maiatzaren 10a) politikaria da.
2023ko ekainaren 17an Burlatako alkate bilakatu zen, 2023ko udal hauteskundeen ondoren, Euskal Herria Bildu koalizioaren hautagaitza gailentzearen ondorioz. Alkate izan baino lehen, alkateorde izan zen lau urtez, eta oposizioko zinegotzi bertze lau urtez.

## Biografia

Kudeaketa eta Administrazio Publikoan diplomaduna eta Nafarroako Justizia Administrazioko langilea da Berta.
2019-2023 legegintzaldian Burlatako zinegotzia izan zen Berta. Burlatako Hauteskunde Batzordeak proposatutako hautagaitza berretsi zuten EH Bilduren partaideek eta 2023ko maiatzaren 28ko udal hauteskundeetan Berta Arizkun Gonzalez izan zen berriro ere buru.
48 urteko Berta Arizkun Gonzalez, Burlatako alkate izendatu zuten 2023 ekainaren 17an. Bildu Nafarroako laugarren udalerri populatueneko alkatetzara itzuli zen 21 zinegotzirekin, 20.000 biztanleko muga gaindituta. Bertak Navarra Sumako Ana Gongorari hartu zion lekukoa.

## Erreferentziak

* ↑ Larrea, Pilar Fernández. (2023-06-17). «Bildu, mayoría absoluta en Burlada con el apoyo de última hora de Geroa Bai» diariodenavarra.es (Noiz kontsultatua: 2023-06-23).
* ↑ «Hego Euskal Herriko alkateak 2023ko ekainak 17» EITB 2023-06-18 (Noiz kontsultatua: 2023-06-23).
* ↑ Hitza, Edurne Elizondo-Nafarroako. (2023-07-02). ««Gai inportanteetan, gutxienez, adostasun bat lortu nahi dugu»» Berria (Noiz kontsultatua: 2023-07-02).
* ↑ NOTICIAS, DIARIO DE. (2023-03-05). «Berta Arizkun, candidata de EH Bildu a la Alcaldía de Burlada» Diario de Noticias de Navarra (Noiz kontsultatua: 2023-06-23).
* ↑ Larrea, Pilar Fernández. (2023-06-17). «Bildu, mayoría absoluta en Burlada con el apoyo de última hora de Geroa Bai» diariodenavarra.es (Noiz kontsultatua: 2023-06-23).

## Kanpo estekak

* Berta Arizkun González alkatearen agurra
* Datuak: Q119856845
# Berta Arocena de Martínez Márquez

Berta Arocena de Martínez Márquez (Habana, 1901eko maiatzaren 1a – 1956) Kubako kazetaria, sufragista eta aktibista feminista izan zen, 1920ko eta 1930eko hamarkadetako Kubako abangoardiari atxikia.

## Bizitza eta lana

Habanan jaio zen, eta txikitatik hasi zen idazten; bere lanaren zati bat aldizkari eta egunkarietan sakabanatuta dago. Guillermo Martínez Márquez kazetariarekin ezkondu zen 1926an, eta harekin bi seme-alaba izan zituen: Berta 1934an eta Guillermo 1941ean.

### Aktibismo

Renée Méndez Capoterekin batera, Lyceumaren sortzaileetariko bat izan zen 1928ko abenduaren 1ean, bere garaiko erakunde feminista intelektual eta kultural handienetako bat, han presidente kargua izan zuen. Haiekin elkartu ziren Carmen Castellanos, Matilde Martínez Márquez, Carmelina Guanche, Alicia Santamaría, Ofelia Tomé, Dulce Marta Castellanos, Lilliam Mederos, Rebeca Gutiérrez, Sarah Méndez Capote, Mary Caballero, María Josefa Vidaurreta eta María Teresa Moré.
Gainera, Kubako Emakumeen Klubaren eta Emakumeen Batasun Nazionalaren fundazioan parte hartu zuen, beste idazle batzuekin batera, hala nola; Ofelia Rodríguez Acosta, Lesbia Soravilla, Julieta Carreta eta Tete Casusorekin

## Argitalpenak

Hainbat egunkari eta aldizkaritan idatzi zuen: Social, Elllas, Nosotras, El Mundo, Graphos, eta Bohemian. Azpimagarria kubatar idazle zein atzerrikoei eskainitako artikuluak.

### Liburuak

* María de los Angeles Abreu y Arencibia (1945).
* Los veinte años del Lyceum. Reportaje en dos tiempos (1949

## Erreferentziak

* ↑ Alonso, Nancy. (2018). Damas de social: intelectuales cubanas en la revista Social. ISBN 978-959-294-170-0. PMC 1042243325. (Noiz kontsultatua: 2021-12-20).

## Kanpo estekak

* Datuak: Q15985438
# Berta Blangykoa

Santa Berta, Berta Blangykoa edo Berta Artoiskoa (Artois, VII. mendearen erdialdea – Blangy-sur-Ternoise, 725eko uztailaren 4a) moja kristaua izan zen.

## Bizitza

Santa Berta Rigobert kondearen alaba zen. Haren ama Ursana Kenteko erregearen alaba zen.
Hogei urte zituela, Berta Siegfriedekin ezkondu zen, erregearen senidea zena. Ia hogei urtez zeuden ezkonduta eta bost alaba izan zituzten. 672an Siegfried hil zen, eta Bertak moja izateko erabakia hartu zuen. 682an edo 685ean, komentu bat sortu zuen Blangyn (gaur egun Blangy-sur-Ternoise), eta bertan sartu zen bi alabekin, Deotila eta Gertrudisekin. Geroago, Deotilak ordezkatu zuen abadesa gisa, eta Berta eremutar bihurtu zen, otoitzera soilik dedikatua. Santa Berta kausa naturalengatik hil zen 725eko uztailaren 4an.
Bertak hiru eliza eraiki zituen San Audomaro, San Vedast eta San Martin Tourskoaren omenez.
Erromatar Eliza Katolikoan santutzat hartzen da, baita Gertrudis eta Deotila ere. Santa Berta eguna uztailaren 4an ospatzen da. Erlikia gehienak Blagnyn gordetzen dira.
Santa Berta emakume alargunen zaindaritzat hartzen da.
Artean, alabetako batekin aldarearen aurrean belaunikaturik irudikatzen da.

## Hagiografia

Kondaira baten arabera, Bertak eraikitako bi eraikin erori ziren, baina aingeruak beste leku batera gidatu zuen, han zailtasun askoren ondoren komentu bat eraiki zuen, eta bertan sartu zen bi alabekin.
Geroagoko kondaira baten arabera, noble handi batek, Roger izenekoak, Gertrudisekin indarrez ezkondu nahi zuen. Amaren ausardiak eta Jainkoarengan konfiantzak salbatu zuten.
Biografoek adosten dutenez, Santa Bertaren istorioa oso berantiarra da, baina ez da guztiz mitikoa.

## Erreferentziak

* ↑ 66. Santutegiko izen ohikoenak. Euskaltzaindia, 8 or. (Noiz kontsultatua: 2023-12-03).
* 1 2 3 4 (Ingelesez) Hoever, Hugo. (1955). Lives of the Saints, For Every Day of the Year. New York: Catholic Book Publishing Co., 254 or..
* ↑ (Ingelesez) Holbock, Ferdinand. (2002). Married Saints and Blesseds: Through the Centuries. San Francisco: Ignatius Press, 114 or..
* 1 2 3 4 (Ingelesez) Rabenstein, Katherine I. (1998). «Saints of the Day – Bertha of Blangy, Widow» CatholicSaints.Info (Noiz kontsultatua: 2023-12-03).
* 1 2 3 4 (Ingelesez) Thurston, Herbert. (1907). «Bertha» in Herbermann, Charles. Catholic Encyclopedia. 2 New York: Robert Appleton Company (Noiz kontsultatua: 2023-12-03).
* ↑ (Ingelesez) «Saint Bertha of Blangy – Saint of the Day – July 4» Catholic Daily Readings (Noiz kontsultatua: 2023-12-03).

## Kanpo estekak

* Datuak: Q2899301
# Belgern-Schildau

Belgern-Schildau Alemaniako hiri-udalerri bat da, Saxonia estatuan. Azken zentsuaren arabera biztanle zituen, kilometro koadroko azaleran.
# Belfry (Montana)

Belfry Ameriketako Estatu Batuetako erroldak esleitutako leku bat da. Carbon konderrian kokatuta dago, Montana estatuan. 193 biztanle ditu, 4,450398 kilometro koadroko azaleran banatuta.

## Ikus, gainera

* Carbon konderria

## Kanpo estekak

* Datuak: Q815446
* Multimedia: Belfry, Montana / Q815446
# Belgershain

Belgershain Alemaniako udalerria da. Saxonia estatuan kokatuta dago, [[Leipzig (barrutia)|Leipzig]] barrutian. 2014an 3.314 biztanle zituen 22,77 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q10740
* Multimedia: Belgershain / Q10740
# Belg

Belg Alemaniako udalerria da. Renania-Palatinatua estatuan kokatuta dago, [[Rhein-Hunsrück barrutia|Rhein-Hunsrück]] barrutian. 2014an 137 biztanle zituen 4,79 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q648515
* Multimedia: Belg / Q648515
# Belgikako Arte Ederretako Errege Museoak

Belgikako Arte Ederretako Errege Museoak, nederlanderaz: Koninklijke Musea voor Schone Kunsten van België eta frantsesez: Les Musées royaux des Beaux-Arts de Belgique, Belgikako Brusela hiriburuan dauden sei museoz osatutako multzoa da.
Bere bilduma 20.000 marrazki, eskultura eta margolanez osatua dago, XV. mendetik hasi eta gaur egun artekoak. Flandriar margolaritzaren bilduma zabala du, tartean Pieter Bruegel Zaharra, Rogier van der Weyden, Robert Campin, Antoon van Dyck eta Jacob Jordaens. Bestalde, Peter Paul Rubensi buruzko "Rubens Gunea" ere badu, artista horren 20 margolanez osatua.

## Kanpo loturak

* Webgune ofiziala (Nederlanderaz) (Frantsesez) (Ingelesez)
# Belgikako Burdinbide Konpainia

Belgikako Burdinbide Konpainia —SNCB-NMBS— (frantsesez: Société Nationale des Chemins de fer Belges —SNCB—; nederlanderaz: Nationale Maatschappij der Belgische Spoorwegen —NMBS—) Belgikako tren-enpresa nazionala da. 1926an sortu zen eta herrialdeko gobernuaren konpainia autonomoa da.
2005ean, hiru zatitan banatu zen konpainia, trenbide-garraioaren liberalizazioari buruzko Europako arauetara egokitzeko: Infrabel, trenbide-azpiegitura eta sarerako eragiketak eta sarbideak kudeatzen dituena; SNCB-NMBS, bidaiarien eta merkantzien zerbitzuak kudeatzen dituena; eta SNCB-NMBS-Holding, bi konpainien jabea eta haien arteko lankidetza gainbegiratzen duena.

## Garraiatutako bidaiariak eta sarea

2006. urtean, SNCB-NMBSk 187,5 milioi bidaiari garraiatu zituen, hots, 8521 milioi bidaiari, 3536 km-ko sarean. Sare osotik 2950 km 3000 V korronte zuzenean eta 351 km 25 Kv korronte alternoan elektrifikatuta daude.
2007an, sareak bi abiadura handiko burdinbideak zituen, 300 km/h-ko abiaduran zirkulatzeko prestatuak: Bruselako hegoaldea eta Frantziako muga lotzen dituen LAV 1, eta handik Frantziako AHBetatik jarraitzen du Paris, Lille eta Londresa aldera, eta Lovaina eta Lieja lotzen dituen LAV 2. Lieja eta Alemaniako muga Akisgrandik gertu lotzen dituen LAV 3 eta Holandako abiadura handiko sarea (HSL-Zuid) lotzen dituen LAV 4 2009ko abenduaren 13an ireki ziren.

## Ikus, gainera

* Infrabel

## Kanpo estekak

* SNCB-NMBS enpresako webgune ofiziala
* Datuak: Q524255
* Multimedia: National Railway Company of Belgium / Q524255
# Belforteko barrutia

Belforteko barrutia Belfort Herrialdea departamenduaren barruan dagoen Frantziako barruti bat da. 137.408 biztanle ditu 609 kilometro koadrotan. Guztira 102 udalerri ditu. Bere hiriburua Belfort da.

## Udalerriak

| 1. Andelnans (90001) | 2. Angeot (90002) | 3. Anjoutey (90003) | 4. Argiésans (90004) |
| 5. Autrechêne (90082) | 6. Auxelles-Bas (90005) | 7. Auxelles-Haut (90006) | 8. Banvillars (90007) |
| 9. Bavilliers (90008) | 10. Beaucourt (90009) | 11. Belfort (90010) | 12. Bermont (90011) |
| 13. Bessoncourt (90012) | 14. Bethonvilliers (90013) | 15. Boron (90014) | 16. Botans (90015) |
| 17. Bourg-sous-Châtelet (90016) | 18. Bourogne (90017) | 19. Brebotte (90018) | 20. Bretagne (90019) |
| 21. Buc (90020) | 22. Charmois (90021) | 23. Chaux (90023) | 24. Chavanatte (90024) |
| 25. Chavannes-les-Grands (90025) | 26. Châtenois-les-Forges (90022) | 27. Chèvremont (90026) | 28. Courcelles (90027) |
| 29. Courtelevant (90028) | 30. Cravanche (90029) | 31. Croix (90030) | 32. Cunelières (90031) |
| 33. Danjoutin (90032) | 34. Delle (90033) | 35. Denney (90034) | 36. Dorans (90035) |
| 37. Eguenigue (90036) | 38. Essert (90039) | 39. Faverois (90043) | 40. Felon (90044) |
| 41. Florimont (90046) | 42. Fontaine (90047) | 43. Fontenelle (90048) | 44. Foussemagne (90049) |
| 45. Frais (90050) | 46. Froidefontaine (90051) | 47. Fêche-l'Église (90045) | 48. Giromagny (90052) |
| 49. Grandvillars (90053) | 50. Grosmagny (90054) | 51. Grosne (90055) | 52. Joncherey (90056) |
| 53. Lachapelle-sous-Chaux (90057) | 54. Lachapelle-sous-Rougemont (90058) | 55. Lacollonge (90059) | 56. Lagrange (90060) |
| 57. Lamadeleine-Val-des-Anges (90061) | 58. Larivière (90062) | 59. Lebetain (90063) | 60. Lepuix (90065) |
| 61. Lepuix-Neuf (90064) | 62. Leval (90066) | 63. Menoncourt (90067) | 64. Meroux (90068) |
| 65. Montbouton (90070) | 66. Montreux-Château (90071) | 67. Morvillars (90072) | 68. Moval (90073) |
| 69. Méziré (90069) | 70. Novillard (90074) | 71. Offemont (90075) | 72. Petit-Croix (90077) |
| 73. Petitefontaine (90078) | 74. Petitmagny (90079) | 75. Phaffans (90080) | 76. Pérouse (90076) |
| 77. Recouvrance (90083) | 78. Reppe (90084) | 79. Riervescemont (90085) | 80. Romagny-sous-Rougemont (90086) |
| 81. Roppe (90087) | 82. Rougegoutte (90088) | 83. Rougemont-le-Château (90089) | 84. Réchésy (90081) |
| 85. Saint-Dizier-l'Évêque (90090) | 86. Saint-Germain-le-Châtelet (90091) | 87. Sermamagny (90093) | 88. Sevenans (90094) |
| 89. Suarce (90095) | 90. Thiancourt (90096) | 91. Trévenans (90097) | 92. Urcerey (90098) |
| 93. Valdoie (90099) | 94. Vauthiermont (90100) | 95. Vellescot (90101) | 96. Vescemont (90102) |
| 97. Villars-le-Sec (90105) | 98. Vétrigne (90103) | 99. Vézelois (90104) | 100. Éloie (90037) |
| 101. Étueffont (90041) | 102. Évette-Salbert (90042) | | |

## Kanpo estekak

* Datuak: Q669222
* Multimedia: Arrondissement Belfort / Q669222
# Beverly Hills (Texas)

Beverly Hills Texasko hiri bat da. McLennan konderrian kokatua dago. 2010ean 1.995 biztanle zituen, 1,68 kilometro koadrotan banatuta.

## Ikus, gainera

* McLennan konderria

## Kanpo estekak

* Datuak: Q972559
# Beverly Beach (Florida)

Beverly Beach Floridako herri bat da. Flagler konderrian kokatua dago. 2010ean 336 biztanle zituen, 1,0 kilometro koadrotan banatuta.

## Ikus, gainera

* Flagler konderria

## Kanpo estekak

* Datuak: Q851784
* Multimedia: Beverly Beach, Florida / Q851784
# Beverly Hills

Beverly Hills Estatu Batuetako Kalifornia estatuko Los Angeles konderrian dagoen hiria da. Santa Monica mendien magalean dago. Los Angeles hiriak erabat inguratzen du, ekialdean West Hollywood eta Fairfax District auzoekin mugatzen du, hegoaldean aldiz Westwood Village eta Century City auzoekin, denak ere, Los Angeles hiriko auzoak direlarik. Estatu Batuetako Zentsu Bulegoaren arabera, Beverly Hills hiriak 2009. urtean 33.784 biztanle zituen, hots, 2.334,42 bizt/km² dentsitatea.
Beverly Hills batez ere bertan dauden luxuzko etxalde handiengatik ezaguna da, hauek jende dirudun eta ospetsu nahiz zinemako izar handien bizilekuak direlarik.
Honako jende ezagun honen bizilekua da: Anastacia, Lindsay Lohan, Luis Miguel, Hilary Duff, Britney Spears, Christina Aguilera, Robert Redford, Leonardo DiCaprio, Julia Roberts, Nicolas Cage, John Travolta, Jack Nicholson, Paris Hilton, Johnny Depp, David Beckham, Jennifer Aniston, Brad Pitt, Tom Cruise, Adam Sandler,Jared Leto, Gene Simmons, Zac Efron, Ashley Tisdale, Ozzy Osbourne, Ellen DeGeneres, John Mayer, Miley Cyrus, Liam Hemsworth, Jonas Brothers, David Ernesto Sandoval Gomez, Jennifer Stone, Vanessa Hudgens eta Selena Gomez. Gainera, 2009an zendu zen Michael Jackson musikariaren etxaldea ere bereziki oso bisitatua da.

## Demografia

Bilakaera demografikoa :
| 1920 | 1930 | 1940 | 1950 | 1960 | 1970 | 1980 | 1990 | 2000 | 2010 |
| 674 | 17.429 | 26.823 | 29.032 | 30.817 | 33.416 | 32.367 | 31.971 | 33-784 | 34.109 |

## Iruditegia

* Udaletxea
* Rodeo Drive
* Seinalea

## Senidetutako hiriak

* Acapulco, Mexiko (1988ko ekainaren 7an).

## Erreferentziak

* ↑ Census of Population and Housing Erroldaren EEBBetako Bulegoa

## Ikus gainera

* Neguri
* La Moraleja
* Pedralbes
* Somosaguas
* Cervantes parkea
* Bel Air

## Kanpo estekak

* Beverly Hills hiriko webgune ofiziala (Ingelesez)
* Datuak: Q127856
* Multimedia: Beverly Hills, California / Q127856
# Beverly Hills (Florida)

Beverly Hills Ameriketako Estatu Batuetako erroldak esleitutako leku bat da. Citrus konderrian dago, Florida estatuan. 9.961 biztanle ditu, 7,689796 kilometro koadroko azaleran banatuta.

## Ikus, gainera

* Citrus konderria

## Kanpo estekak

* Datuak: Q851806
# Beverly Hills Cop III

Beverly Hills Cop III (euskaraz Beverly Hillseko Polizia III) 1994ko John Landis estatubatuar zinema zuzendariaren akziozko komedia filma bat da. Eddie Murphy, Judge Reinhold, Hector Elizondo, Theresa Randle eta Bronson Pinchot aktoreek antzeztu zuten.
Beverly Hills Cop eta Beverly Hills Cop II filmeen jarraipena da.

## Argumentua

Oharra: Atal honek istorio osoa edo amaiera argitzen du.
Detroit hiriko Axel Foley detektibeak (Eddie Murphy) bere kemen guztia gupidagabeko hiltzaile talde bateko kideak atzematen ipiniko du, lan horretan bere betiko adiskideak diren Serge (Bronson Pinchot) eta Billy Rosewood detektibearen (Judge Reinhold) laguntza izango duelarik. Ikerketak Los Angeles hiriko WonderWorld parke tematikora eramango du. Han, ustekabean, Axel bertako ikuskizun berria bilakatuko da, bai haur bat salbatzeko asmoz armiarma erraldoi batetik zintzilik gelditzean nahiz Okey Dokey izeneko elefante urdin handi batez mozorrotzen denean.

## Aktoreak

* Eddie Murphy: Axel Foley
* Timothy Carhart: Ellis DeWald
* Judge Reinhold: Billy Rosewood detektibe sarjentua
* Hector Elizondo: Jon Flint detektibea
* Theresa Randle: Janice Perkins
* Bronson Pinchot: Serge
* Alan Young: "Osaba" Dave Thornton
* Gil Hill: G. Douglas Todd inspektorea
* Jon Tenney: Levine detektibea
* Joey Travolta: Giolito
* Gregory McKinney: Kimbrough
* John Saxon: Orrin Sanderson

## Kanpo estekak

* Beverly Hills Cop III filmaren IMDBko fitxa irakurgai (Ingelesez)
* Datuak: Q654736
# Beverly Hills (Michigan)

Beverly Hills Michigango herri bat da. Oakland konderrian kokatua dago. 2010ean 10.267 biztanle zituen, 10,36 kilometro koadrotan banatuta.

## Ikus, gainera

* Oakland konderria

## Kanpo estekak

* Datuak: Q851790
# Beverly Hills Cop

Beverly Hills Cop (euskaraz Beverly Hillseko Polizia) 1984ko Martin Brest estatubatuar zinema zuzendariaren umore eta akziozko polizia filma bat da. Bertan, Eddie Murphy, Judge Reinhold, John Ashton, Lisa Eilbacher, Ronny Cox eta Steven Berkoff aktoreek antzeztu zuten.
Filmak sekulako arrakasta izan zuen bai ikusle nahiz diru etekinen aldetik, 1984ko urte hartan diru mundu osoan etekin gehien lortu zuen Ghostbusters filmarengandik oso hurbil ipini zelarik. Ondorioz filmak bi jarraipen izan zituen: Beverly Hills Cop II (1987) eta Beverly Hills Cop III (1994).

## Argumentua

Axel Foley (Eddie Murphy) Detroit hiriko polizia odolbero, buruargi eta lotsagabe bat da, bere adiskide bat hil zuen hiltzaile baten urratsak jarraituz Kaliforniako Beverly Hills auzo dotorera iritsi delarik. Baina Axel hiltzailea atzemateko helburua lortzear dagoela, nazioarteko kontrabandista eta droga trafikari sare batean barneratuko da.

## Aktoreak

* Eddie Murphy - Axel Foley, Detroiteko poliziako detektibea
* Judge Reinhold - William 'Billy' Rosewood, Los Ángelesko detektibea
* John Ashton – John Taggart, Los Ángelesko poliziako sarjentua
* Lisa Eilbacher – Jeannette 'Jenny' Summers
* Ronny Cox - Andrew Bogomil, Los Ángelesko poliziako tenientea
* Steven Berkoff - Victor Maitland
* James Russo - Mikey Tandino
* Jonathan Banks - Zack
* Stephen Elliott – Hubbard, Los Ángelesko poliziaburua
* Gilbert R. Hill – Todd, Detroiteko poliziako inspektorea
* Art Kimbro – Foster, detektibea
* Joel Bailey – McCabe, detektibea
* Bronson Pinchot - Serge
* Paul Reiser - Jeffrey
* Michael Champion - Casey
* Damon Wayans - Banana gizona

## Kanpo estekak

* Beverly Hills Cop filmaren IMDBko fitxa irakurgai (Ingelesez)
* Datuak: Q722267
# Beverly Hills Cop II

Beverly Hills Cop II (euskaraz Beverly Hillseko Polizia II) 1987ko Tony Scott estatubatuar zinema zuzendariaren akziozko komedia filma bat da. Eddie Murphy, Judge Reinhold, Jürgen Prochnow, Ronny Cox, John Ashton, Brigitte Nielsen, Allen Garfield, Dean Stockwell, Gil Hill, Gilbert Gottfried, Paul Reise, Hugh Hefner eta Tom Bower aktoreek antzeztu zuten.
1984ko Beverly Hills Cop filma arrakastatsuaren jarraipena da, era berean, 1994an Beverly Hills Cop III izeneko jarraipena izan zuen. Hiruak ere Los Angeles hirira lekualdatua izan den Detroit hiriko Axel Foley (Eddie Murphy) detektibe lotsagabearen ikerketa eta gorabeheretan oinarrituak.
Aski ezaguna den doinua eta Beverly Hills Cop film saileko ikurra den "Shakedown" Bob Segerren abestiari esker Jatorrizko abesti onenaren Oscar Saria eta Abesti onenaren Urrezko globo Sariaren izendapenak jaso zituen.

## Argumentua

Oharra: Atal honek istorio osoa edo amaiera argitzen du.
Detroit hiriko Axel Foley (Eddie Murphy) detektibea telebista bidez bere laguna den Beverly Hillseko polizia departamenduko Andrew Bogomil kapitaina emakume batek tirokatu duela jakingo du. Andrew ospitalera bisitatzera doanean, haren alaba Jan ezagutuko du. Bere lagunak diren Billy Rosewood (Judge Reinhold) detektibea eta John Taggart (John Ashton) sarjentuaren bidez tiroketa horren erruduna topatzen saiatuko da, nahiz eta departamenduko buruzagi nagusia den Harold Lutz aluak (Allen Garfield) bi agente horiek kaleratzeko aitzaki baten bila etengabe jardun izan. Axel eta bere bi lagunek eremu guztian jazo diren "abedearen banku lapurretak" Maxwell Dent (Jürgen Prochnow) arma-trafikatzaileak gauzatuak direla jakingo dute, hark Karla Fry (Brigitte Nielsen) neskalaguna Bogomil kapitaina hiltzera bidali zuelarik, bere arrastoaren atzetik baitzebilen.

## Aktoreak

* Eddie Murphy: Axel Foley detektibea
* Judge Reinhold:Billy Rosewood detektibea
* John Ashton: John Taggart detektibe sarjentua
* Jürgen Prochnow: Maxwell Dent
* Ronny Cox: Andrew Bogomil kapitaina
* Brigitte Nielsen: Karla Fry
* Allen Garfield: Harold Lutz buruzagia
* Brian O'Connor: Biddle
* Dean Stockwell: Charles "Chip" Cain
* Paul Reiser: Jeffrey Friedman detektibea
* Gilbert Hill: G. Douglas Todd inspektorea
* Tom Bower: Russell Fielding
* Paul Guilfoyle: Nikos "Nik" Thomopolis
* Robert Ridgely: Ted Egan alkate
* Tommy 'Tiny' Lister: Orvis
* Chris Rock: Playboy etxaldeko morroia
* Hugh Hefner: bere burua antzeztuz
* Ola Ray: Playmate modeloa
* Gilbert Gottfried: Sidney Bernstein
* Robert Pastorelli: Vinnie
* Glenn Withrow: Willie
* Larry Fox: Connor

## Kanpo estekak

* Beverly Hills Cop II filmaren IMDBko fitxa irakurgai (Ingelesez)
* Beverly Hills Cop II filmaren trailerra edo iragarkia ikusgai. Youtube.com (Ingelesez)
* Datuak: Q525860
# Beverly Hills, 90210

Beverly Hills, 90210 AEBtako nerabeentzako telesail ospetsu bat izan zen.
Telesailak mundu mailan izugarrizko arrakasta izan zuen, eta nahi eta auzo aberats bateko nerabeen istorioa izan, berehala herrialde askotako nerabe belaunaldi ugariren erreferente ere bilakatu, bai eta 1990eko hamarkadako ikur ere. Gainera, protagonistak oso ospetsu bilakatu ziren: Jason Priestley, Shannen Doherty, Jennie Garth, Ian Ziering, Gabrielle Carteris, Luke Perry, Brian Austin Green eta Tori Spelling. 90210 zenbakiak auzo honetako posta barruti kodea adierazten du.
Melrose Place (1992-1999) izeneko jarraipen telesail bat ere izan zuen.

## Argumentua

Kaliforniako Los Angeles hiriko Beverly Hills auzo aberatsean girotua zegoen, bertako institutu pribatu batetako nerabe talde baten nondik-norakoak azaltzen zituelarik. Haien dirua eta bizimodu lasaia kenduta, nerabe arruntek dituzten beste hainbat kezka, arazo eta zio agertu ohi zirelarik...

## Aktoreak

| Aktorea | Pertsonaia | Denboraldiak |
| Jason Priestley | Brandon Walsh | 1990-1998 |
| Shannen Doherty | Brenda Walsh | 1990-1994 |
| Jennie Garth | Kelly Taylor | 1990-2000 |
| Ian Ziering | Steve Sanders | 1990-2000 |
| Gabrielle Carteris | Andrea Zuckerman | 1990-1995 |
| Luke Perry | Dylan McKay | 1990-1995 eta 1998-2000 |
| Brian Austin Green | David Silver | 1990-2000 |
| Tori Spelling | Donna Martin | 1990-2000 |
| Tiffani Thiessen | Valerie Malone | 1994-1998 |
| Kathleen Robertson | Clare Arnold | 1994-1997 |
| Douglas Emerson | Scott Scanlon | 1990-1991 |
| Carol Potter | Cindy Walsh | 1990-1995 |
| James Eckhouse | Jim Walsh | 1990-1995 |
| Joe E. Tata | Nat Bussichio | 1990-2000 |
| Mark Damon Espinoza | Jesse Vasquez | 1994-1995 |
| Jamie Walters | Ray Pruit | 1994-1995 |
| Hilary Swank | Carly Reynolds | 1997-1998 |
| Vincent Young | Noah Hunter | 1997-2000 |
| Vanessa Marcil | Gina Kincaid | 1998-2000 |
| Lindsay Price | Janet Sosna | 1998-2000 |
| Daniel Cosgrove | Matt Durning | 1998-2000 |

## Kanpo estekak

* Beverly Hills, 90210 telesailaren sarrera ikusgai. Youtube.com {{en}
* Beverly Hills, 90210 telesailaren IMDBko fitxa irakurgai (Ingelesez)
* Datuak: Q117590
* Multimedia: Beverly Hills, 90210 / Q117590
# Beverly Hills (Missouri)

Beverly Hills Missourieko hiri bat da. St. Louis konderrian kokatua dago. 2010ean 574 biztanle zituen, 0,24 kilometro koadrotan banatuta.

## Ikus, gainera

* St. Louis konderria

## Kanpo estekak

* Datuak: Q963658
* Multimedia: Beverly Hills, Missouri / Q963658